text: Note.
  Kan også synges på melodien Alt, hvad som fuglevinger fik
  Tekst.
  &lt;poem&gt;
  Som forårssolen morgenrød
  stod Jesus op af jordens skød
  med liv og lys tillige;
  derfor, så længe verden står,
  nu efter vinter kommer vår
  livsalig i Guds rige.
  Som fuglekor i mark og lund
  lovsynger vår i allen stund
  med deres toner søde,
  så alle tunger, trindt om land,
  lovsynge dødens overmand
  i påske-morgenrøde!
  Som blomster alle står i flor,
  som skoven grønnes, kornet gror
  ved vårens kræfter milde,
  så blomstrer alt i Jesu navn
  og bærer frugt til folkegavn,
  som årle, så og silde.
  &lt;/poem&gt;